OzLabs/hebrew-wiki-articles huggingface dataset:
הציפור הכחולה (אופרה)

הציפור הכחולה (בצרפתית: L'oiseau bleu) היא אופרת חג מולד צרפתית מאת אלברט וולף על פי המחזה בשם זה מאת מוריס מטרלינק (1908), לליברית פרי עטו. בכורת האופרה התקיימה ב-27 בדצמבר 1919 במטרופוליטן אופרה בניו יורק. את התפאורה והתלבושות עיצב בוריס אניספלד. האופרה הועלתה בבלגיה ב-1920, וב-1956 הועלתה שנית בתיאטרון לה מונה, בניצוחו של המחבר.

== עלילה ==

המחזה מספר על שני ילדים, הבן טילטיל (Tyltyl) והבת מיטיל (Mytyl), בחיפושם אחר האושר, המיוצג על ידי ציפור כחולה. הילדים הם בני-עניים, ובליל חג המולד הם מאוכזבים שאין להם עץ חג מולד ומקנאים בעשירים. הם מחליטים לצאת ממיטותיהם ולבלות את ערב החג בבית השכן העשיר, אולם הם פוגשים שכנה ענייה (שהיא למעשה פיה) שמבקשת מהם שישיגו עבור בתה החולה ציפור כחולה שתסייע לה להבריא. היא מציידת אותם בכובע קסמים עם יהלום שבכוחו להחיות כל חי ודומם. כך כל הסובבים אותם – הכלב טיילו (Tylo), החתולה טיילט (Tylette), אור המנורה, אש האח, הלחם, המים והחלב – הופכים לדמויות אנושית. הילדים עורכים את החיפוש אחר הציפור הכחולה במקומות רבים ושונים, ביניהם בארץ העבר, ביער (שעציו מפצירים בילדים לנטוש את ההרפתקה), בחיי עושר ובקרב תינוקות שטרם נולדו.

לבסוף, אחרי שהם לא מוצאים את הציפור, מתברר שהציפור הייתה כל הזמן בביתם הדל. הם מציעים את הציפור לשכנה הענייה.

== קישורים חיצוניים ==

* [https://www.nytimes.com/1919/12/21/archives/blue-bird-as-an-opera.html "Blue bird" As An Opera], The New York Times, December 12, 1919

קטגוריה:אופרות בצרפתית
קטגוריה:יצירות משנת 1919
קטגוריה:יצירות חג המולד
פרארי 488 פיסטה

פרארי 488 פיסטה (באיטלקית: Ferrari 488 Pista) היא מכונית ספורט במרכב קופה בעלת שני מקומות ישיבה, שיוצרה על ידי פרארי בין השנים 2018 ל-2020. היא הוצגה בתערוכת הרכב הבינלאומית של ז'נבה ב-6 במרץ 2018<ref></ref> והגיעה לישראל במאי 2019<ref></ref>.

היא מבוססת על הפרארי 488 ומהווה כגרסה המכוונת למסלול שלה.

== עיצוב ==
העיצוב החיצוני מעוצב בתכנון אווירודינמי בכדי לשפר את אווירודינמיות. עיצוב הפנים כולל מושבי מרוץ קלים ובמקום עור ישנו בד מיוחד המכסה כמעט כל דבר בתא הנוסעים, לפיסטה אין שטיחים אלא אלומיניום וההגה, הדלתות, ידית ההילוכים ולוח המחוונים מכוסים בסיבי פחמן הכל בכדי לחסוך במשקל.

== מפרט טכני ==
הפיסטה כוללת את המנוע של מכונית המרוץ פרארי 488 צ'לנג' אשר זכה בתואר מנוע השנה לשנת 2018<ref></ref>. המנוע הוא מנוע בנזין V8 צילינדרים בנפח 3.9 ליטר טווין טורבו המספק 720 כ"ס<ref></ref> ב-8,000 סל"ד ומומנט מרבי של 78.5 קג"מ ב-3,000 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 2.85 שניות ומגיעה למהירות מרבית של 340 קמ"ש.

== פרארי 488 פיסטה ספיידר ==
היא גרסת הגג הנפתח לגרסה הבסיסית, היא נחשפה באוגוסט 2018<ref></ref>. היא כוללת את אותו מנוע כמו של הגרסה הבסיסית. פרטים נוספים נחשפו עם הצגת המכונית בתערוכת הרכב של פריז באוקטובר 2018<ref></ref>.

== גלריה ==
<gallery widths="220" heights="135">
קובץ:Ferrari 488 Pista Genf 2018.jpg|הגרסה הרגילה בתערוכת ז'נבה
קובץ:Ferrari 488 Pista Spider - Mondial de l'Automobile de Paris 2018 - 012.jpg|גרסת הספיידר בתערוכת פריז
</gallery>

== קישורים חיצוניים ==

* 

== הערות שוליים ==

488 פיסטה
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2018
קטגוריה:מכוניות קבריולה
יחסי סיירה לאון – קניה

יחסי סיירה לאון–קניה הם היחסים הבילטרליים שבין קניה לסיירה לאון.

קניה חברה באיחוד האפריקאי ששלח כוחות למשימת האו"ם בסיירה לאון (UNAMSIL) בשנים 1995–2005.<ref name="KenyaHighCommissionAbuja">. KENYA AND SIERRA LEONE. Retrieved on 12 January 2015.</ref> משימת UNAMSIL הייתה לייצב את סיירה לאון וליישם את הסכם השלום במדינה, ומשימתה של משלחת UNAMSIL הסתיימה בשנת 2005.<ref name="UNAMSIL">[https://www.un.org/en/peacekeeping/missions/past/unamsil/]. United Nations Mission in Sierra Leone. Retrieved on 12 January 2015.</ref>

== מגפת האבולה ==
במהלך התפרצות האבולה במערב אפריקה (2014–2015), תרמה קניה מיליון דולר לגינאה, ליבריה וסיירה לאון. עם זאת, קניה אסרה גם על כניסה משלוש המדינות במהלך המשבר.<ref></ref> במקביל, חברת התעופה הקנייתית קניה איירווייז, השעתה את הטיסות למדינות מערב אפריקה.<ref name="deutschewelle">. Kenya bans travelers from Ebola-hit West Africa. Retrieved on 12 January 2015.</ref> כתגובה, איימה סיירה לאון לבחון את היחסים עם קניה ומדינות אפריקאיות נוספות שמבודדות אותה.<ref name="dailynation">[http://mobile.nation.co.ke/news/Sierra-Leone-to-review-ties-with-Kenya-over-Ebola-response/-/1950946/2428206/-/format/xhtml/-/5rjts5z/-/index.html]. Sierra Leone to review ties with Kenya over Ebola response. Retrieved on 12 January 2015.</ref> בינואר 2015 שלחה קניה 170 עובדי בריאות לסיירה לאון וליבריה על מנת לעזור כנגד המגפה.<ref name="allafrica">[http://allafrica.com/stories/201501110164.html]. Kenya: Fight Ebola With Honour. Retrieved on 12 January 2015.</ref>

== יחסי סחר ==
הסחר בין שתי המדינות נחשב למינימלי באופן יחסי. בשנת 2010 היה המסחר בין שתי המדינות בשווי של 611,933 דולר. קניה ייצאה סחורה בשווי 542,215 דולר לסיירה לאון. היצוא המשמעותי מקניה לסיירה לאון הוא תרופות, חומרי דפוס, תה, טקסטיל, נייר, קוסמטיקה ואלקטרוניקה. היצוא העיקרי של קניה מסיירה לאון כולל עפרות ומוצרי מתכת, מסבים, ריהוט וחלקים של מקלטי טלוויזיה.

== נציגויות דיפלומטיות ==
* קניה מיוצגת בסיירה לאון באמצעות שגרירותה באבוג'ה, ניגריה.
* סיירה לאון מחזיקה בקניה נציגות בניירובי.

== הערות שוליים ==
מישור הנסיך אנדרו

מישור הנסיך אנדרו או רמת הנסיך אנדרו (באנגלית: Prince Andrew Plateau) היא רמה מישורית מכוסה קרח, המהווה את הקצה הדרומי של רכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

אורכה של הרמה 74 קילומטרים, ורוחבה של הרמה 28 קילומטרים.

הרמה ממוקמת מדרום להר רבוט.

שלוחת דיץ' משתרעת מן הרמה לכיוון מזרח.

פסגת באלץ' מהווה את הקצה הצפוני של השלוחה היורדת מהרמה לכיון צפון.

שיטחה של הרמה 1,295 קילומטרים רבועים.

גובהה הממוצע של הרמה - 2,700 מטרים מעל פני הים; הרמה היא האתר ה-523 בגובהו באנטארקטיקה.

== היסטוריה ==
=== מקור השם ===

שמה של הרמה ניתן לה על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1961 – 1962.

הרמה נקראת על שם הנסיך אנדרו, דוכס יורק, בנה של המלכה אליזבת השנייה, מלכת בריטניה.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:12087 מישור הנסיך אנדרו] באתר הסקר הגאולוגי של ארצות הברית
* [https://gazetteer.linz.govt.nz/place/13216 מישור הנסיך אנדרו] באתר הגאזט הגאוגרפי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=11609&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מישור הנסיך אנדרו] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=12087&fid=antgeo_119 תצלום לוויין של אזור מישור הנסיך אנדרו]
* [https://www.mindat.org/feature-6623615.html מישור הנסיך אנדרו] באתר mindat
* [https://www.timeanddate.com/weather/@6623615 מזג אוויר נוכחי עדכני עבור מישור הנסיך אנדרו]
** [https://www.timeanddate.com/astronomy/@6623615 נתוני שקיעת/זריחת שמש/ירח עדכניים עבור מישור הנסיך אנדרו]
** [https://www.timeanddate.com/weather/@6623615/ext תחזית מזג אוויר עדכנית ארוכת טווח עבור מישור הנסיך אנדרו]
** [https://www.timeanddate.com/weather/@6623615/historic נתוני מזג אוויר היסטוריים עבור מישור הנסיך אנדרו]
** [https://www.timeanddate.com/weather/@6623615/climate סטטיסטיקות מזג אוויר עבור מישור הנסיך אנדרו]

== הערות שוליים ==

אנדרו
אנדרו
אנדרו
דניאל קרגנין

דניאל קרגנין (באנגלית: Daniel Cargnin; נולד ב-20 בדצמבר 1997) הוא ג'ודוקא ברזילאי המתחרה בקטגוריית המשקל עד 66 ק"ג. קרגנין הוא זוכה מדליית הארד מאולימפיאדת טוקיו (2020).

==קריירה==
קרגנין נחשף בגיל שש לעולם הג'ודו. הוא החל להתבלט בענף זה בגיל 13, אך בד בבד שיחק כדורגל, כשהיה המגן הימני של בתי הספר של גרמיו. סוגיה זו אילצה אותו לבחור להשתתף בענף אחד בלבד, שבסופה התגלתה הבחירה בענף הג'ודו.

מאז שנת 2015, דניאל השתתף בתחרויות עבור הנבחרת הצעירה והבוגרת של ברזיל. אבל שנתיים לאחר מכן, לאחר שזכה במדליית הזהב באליפות העולם לנערים בזאגרב, קרגין הפך לבחירה המרכזית של הנבחרת בקטגוריית משקל זו, כל זה בגיל 20 בלבד. קרגנין זכה במדליות זהב באליפויות הג'ודו הפאן-אמריקאית בלימה 2019 ובגוודלחרה 2020.

ביוני 2021, קרגנין נכלל בסגל המשלחת הברזילאית לאולימפיאדת טוקיו (2020). באולימפיאדה זו, קרגנין העפיל לשלב חצי הגמר לאחר שרשם ניצחונות על מוחמד עבדלמאווגוד המצרי, דניס ויירו המולדבי ומנואל לומברדו האיטלקי. לעומת זאת, הוא הפסיד בשלב חצי הגמר להיפומי אבה היפני, שזכה בסופו של דבר במדליית הזהב; כתוצאה מכך, הוא נשר לקרב על מדליית הארד של בית הניחומים. בקרב זה, קרגנין ניצח בווזארי את ברוך שמאילוב מישראל וכתוצאה מכך זכה במדליית הארד.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2019
| גראנד סלאם
| ברזיליה
| 
|}

==קישורים חיצוניים==

==הערות שוליים==

קטגוריה:ג'ודוקא ברזילאים
קטגוריה:ג'ודוקא באולימפיאדת טוקיו (2020)
קטגוריה:ברזילאים שנולדו ב-1997
ארגייל (סרט)

ארגייל: סוכן חשאי (באנגלית: Argylle) הוא סרט מותחן ריגול בריטי-אמריקאי, שבוים והופק על ידי הקולנוען מתיו ווהן, נכתב על ידי ג'ייסון פוקס, ומבוסס על רומן באותו שם מאת אלי קונוויי שיצא לאור ב-1 בפברואר 2024. בסרט מככבים הנרי קאביל, סם רוקוול, ברייס דאלאס הווארד, בריאן קראנסטון, קתרין אוהרה, ג'ון סינה, סמואל ל. ג'קסון, דואה ליפה, אריאנה דבוז ורוב דילייני.

==תקציר העלילה==
עלילת הסרט עוקבת אחר אלי קונווי, סופרת רומני ריגול הנמכרים בכל העולם, אשר מתגלה כמרגלת ברמה עולמית הסובלת מאמנזיה.

==צוות השחקנים==
* הנרי קאביל - הסוכן ארגייל
* ברייס דאלאס הווארד - אלי קונווי
* סם רוקוול - איידן ויילד
* בריאן קראנסטון - בארי ריטר
* קתרין אוהרה - רות' קונווי/ד"ר מרגרט ווגלר
* ג'ון סינה - ואייט
* סמואל ל. ג'קסון - אלפרד "אלפי" סולומון
* דואה ליפה - לגראנג
* אריאנה דבוז - קירה
* רוב דילייני - פאוול
* לואי פרטרידג' - הסוכן ארגייל בצעירותו

==הפקה==
ביוני 2021, הוכרז כי מתיו ווהן יביים ויפיק את הסרט, שתואר כמותחן ריגול באמצעות חברת ההפקות שלו, "Marv Studios". ביולי 2021, נמסר כי התסריט לסרט ייכתב על ידי התסריטאי ג'ייסון פוקס כעיבוד לרומן באותו השם מאת הסופרת המתחילה אלי קונוויי, שעתיד לצאת לאור בשנת 2022, וכי בסרט יככבו הנרי קאביל, סם רוקוול, ברייס דאלאס הווארד, בריאן קראנסטון, קתרין אוהרה, ג'ון סינה וסמואל ל. ג'קסון. בנוסף, נמסר כי הזמרת דואה ליפה תופיע בסרט בהופעת בכורתה כשחקנית, ובמקביל להיותה אמונה על הלחנת מוזיקה מקורית עבור הסרט. באוגוסט 2021, נמסר כי נמכרו זכויות הפצת הסרט לשירות "אפל TV פלוס" תמורת 200 מיליון דולר.
===צילומים===
צילומי הסרט החלו באוגוסט 2021 ברחבי אירופה.

==קישורים חיצוניים==
* 

==הערות שוליים==

קטגוריה:אפל TV פלוס: סרטים
קטגוריה:סרטים מבוססי ספרים
קטגוריה:סרטי מתח אמריקאיים
קטגוריה:סרטי ריגול
קטגוריה:סרטים אמריקאיים משנת 2024
אודילו, דוכס בוואריה

אודילו, גם אואטילו או אואטילו (נפטר ב-18 בינואר 748) משושלת אגילולפינג היה דוכס בוואריה משנת 737 ועד מותו. הוא ערך את אוסף Lex Baiuvariorum, אוסף החוק הגרמני העתיק הראשון של הבווארים.

== ביוגרפיה ==
אודילו ממוצא אגילולפינג היה אציל אלמאני, בנו של הדוכס גוטפריד אותו ירש בתורגאו עד 737, כאשר עם מותו של הוגברט מבוואריה נכחד הענף המבוגר יותר של השושלת והוא ירש את שלטון דוכסות בוואריה.

אודילו ניהל את הקמת הבישופיות בבוואריה בשנת 739, כאשר ארבע הדיוקסיות רגנסבורג, פרייזינג, פאסאו וזלצבורג הוקמו על ידי בוניפאס, שב-741 ייסד גם את בישופות וירצבורג בפרנקוניה הסמוכה. האמצעים שלו עוררו התקוממות ידי אצילים בווארים והדוכס נאלץ לחפש מקלט בבית המשפט של המאיורדומוס הפרנקי שארל מרטל.

בשנת 741 התחתן אודילו עם בתו של שארל מרטל הילטרוד, אך עם מות אביה נקלע למלחמה עם אחיה קרלומן ופפין הגוץ. לבסוף הוא הובס בשנת 743 ונאלץ לקבל על עצמו את השליטה הפרנקית על בוואריה, אך נשאר דוכס. הוא איחד עוד יותר את שלטונו, כאשר בא לעזרתו של הנסיך בורוט מקראנטיה נגד הפלישות החוזרות של האווארים והצליח להפיל את הנסיכות הסלאבית בדרום מזרח.

לאחר מותו בשנת 748 ביקש גריפו, בנו הצעיר של שארל מרטל ואחיו למחצה של אלמנתו של אודילו הילטרוד, לבסס שלטון משלו בבוואריה וחטף את בנו של אודילו, טסילו השלישי . עם זאת, בשנה שלאחר מכן הובס על ידי פפין הגןץ שמינה את טסילו השלישי בן השבע כדוכס בוואריה.

אודילו מתקבל כמייסד המנזרים של בנדיקטביירן (בשנת 739), נידרלטייך (741) ומונדסי (748), וכן מספר אחרים. הוא נקבר במנזר גנגנבאך שבאלאמניה.

== קישורים חיצוניים ==

קטגוריה:דוכסי בוואריה
קטגוריה:נפטרים ב-748
שלוחת דיץ'

שלוחת דיץ או שלוחת דיש (באנגלית: Disch Promontory) היא שלוחה גבוהה, המכוסה קרח, הבולטת מצדה המזרחי של רמת הנסיך אנדרו, ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

אורכה של השלוחה 11 קילומטרים.

== היסטוריה ==
=== מקור השם ===

שמה של השלוחה ניתן לה על ידי הוועדה המייעצת לשמות אנטארקטיים.

השלוחה נקראת על שמו של קארל ר. דיץ' (Carl R. Disch), פיזיקאי יונוספרה מהתוכנית האנטארקטית של ארצות הברית, שאבד בתחנת בירד ב-8 במאי 1965.

== לקריאה נוספת ==

<div class="mw-content-ltr">• Gondwana Symposium (6, 1985, Columbus, Ohio), [https://books.google.co.il/books?id=H-2o-N2SvBMC&pg=PA57&lpg=PA57&dq=%22Disch+Promontory%22&source=bl&ots=gTSldBsoyy&sig=ACfU3U3JyRYliTwEDJuVVHkmlfZNMujgTg&hl=en&sa=X&ved=2ahUKEwix-eLPoKHyAhVVgP0HHZXxAyI4FBDoAXoECAIQAw#v=onepage&q=%22Disch%20Promontory%22&f=false Gondwana Six: Stratigraphy, Sedimentology, and Paleontology, Volume 2], P 57</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3886 שלוחת דיץ'] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19372 שלוחת דיץ'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3668&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR שלוחת דיץ'] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6632159.html שלוחת דיץ'] באתר mindat
* [https://marineregions.org/gazetteer.php?p=details&id=12205 שלוחת דיץ'] באתר marineregions

== הערות שוליים ==

דיץ'
דיץ'
דיץ'
ברטהולד, דוכס בוואריה

ברטהולד, דוכס בוואריה (900 - 23 בנובמבר 947), משושלת לויטפולדינג, היה דוכס בוואריה בין השנים 938–947.

== ביוגרפיה ==
ברטהולד נולד בשנת 900 והיה בנם הצעיר של לואיטפולד, מרקיז בוואריה וקוניגונדה, אחותו של ארכאנגר, דוכס שוואביה. הוא ירש את אחיינו אברהרד כדוכס בוואריה בשנת 938.

ידוע כי ברטולד היה רוזן במרקיזות קרינתיה בשנת 926 ואילו אחיו הבכור ארנולף הרע היה דוכס בוואריה. בשנת 927 המלך הגרמני היינריך הצייד הקנה לו זכויות דוכסיות בקרינתיה. כאשר בשנת 938, בנו של ארנולף ויורשו אברהרד ניסו לשמור על מעמדה האוטונומי של הדוכסות הבווארית, הוא הורחק וגורש על ידי המלך אוטו הראשון, שמינה את ברטהולד במקומו.

בניגוד לדוכס המנוח החזק ארנולף, לברטהולד לא ניתנה הזכות למנות בישופים או לנהל רכוש מלכותי, אך הוא נשאר נאמן לשושלת האוטונית לאורך כל תקופת שלטונו. הוא אף תכנן להינשא לאחותו של אוטו גרברגה, אלמנתו של הדוכס גילברט מלורן, ומאוחר יותר הדוויג, אחות נוספת, אך תוכניות אלה נפלו. במקום זאת נישא לבילטרוד, אצילה בווארית, בערך בשנת 939. בשנת 943, הוא הביס את המגיארים בקרב ולס (12 באוגוסט) והדף את התקפותיהם לזמן מה, כפי שעשה ארנולף לפניו.

עם הצטרפותו של ברטהולד לכס המלוכה התאחדו שוב בוואריה ומרקיזות קרינתיה. אולם, עם מותו בשנת 947, המלך אוטו הראשון לא מסר את הדוכסות לבנו הקטן של ברטהולד היינריך הצעיר, אלא נתן אותה לאחיו שלו היינריך הראשון, שהתחתן עם בתו של ארנולף יודית. בשנת 976 קיבל היינריך הצעיר כפיצוי את דוכסות קרינתיה.

הדוכס ברטהולד קבור במנזר נידרלטאך.

==קישורים חיצוניים==

== הערות שוליים ==

קטגוריה:דוכסי בוואריה
קטגוריה:נפטרים ב-947
יחסי אקוודור–ונצואלה

שר החוץ של ונצואלה [[ניקולאס מדורו (מימין) נפגש עם מקבילו מאקוודור ריקרדו פטיניו בקראקס, 2012]]
יחסי אקוודור-ונצואלה הם היחסים הדיפלומטיים בין אקוודור לבין ונצואלה. היחסים בין התרבויות החלו עוד כשהיו תחת השלטון הקולוניאלי של האימפריה הספרדית. לפני עצמאותן, היו שתי המדינות מאוחדות תחת מלכות המשנה של גרנדה החדשה ורפובליקת קולומביה הגדולה.

== היסטוריה ==
בשנת 1830, לאחר פירוק רפובליקת קולומביה הגדולה והקמתן של ונצואלה ואקוודור, החלו המאמצים לכינון היחסים הדיפלומטיים בין שתי המדינות. ב-4 באוגוסט 1852 שלחה ונצואלה משלחת דיפלומטית לקיטו ומינתה את חוסה חוליאן פונסה כמנהל הכספים של המשלחת.

במהלך המאה ה-20 אקוודור וונצואלה חיזקו את הקשרים בפוליטיקה, בדיפלומטיה ובצבא. אקוודור הצטרפה רשמית לברית הבוליברית (יוזמה אזורית של וונצואלה) ביוני 2009.<ref></ref> במרץ 2010 הודיעו ונצואלה ואקוודור על הקמת מספר פרויקטים וחברות משותפות. בנוסף על כך, החלו שיתופי פעולה בתחום האנרגיה. ונצואלה תמכה בהקמת הטלוויזיה של אקוודור בשנת 2007.<ref>Venezuelanalysis.com, 27 March 2010, [http://venezuelanalysis.com/news/5226 Venezuela and Ecuador Create Joint Mining, Fishing, Cacao, Auto Lubricant Companies]</ref>

=== משבר וניתוק היחסים ===
ביולי 2018, נשיא אקוודור לנין מורנו החליט להתנתק מהברית הבוליברית.<ref></ref> היחסים בין אקוודור לוונצואלה החלו להידרדר לאחר שממשלת אקוודור קראה לעצור את נשיא אקוודור לשעבר, רפאל קוראה.<ref name=":0"></ref> קוראה, שהיה בן ברית של בוונצואלה ותמך בסוציאליזם, קיבל תמיכה מנשיא ונצואלה ניקולאס מדורו.<ref name=":0" /> משבר זה גרם לאקוודור לנתק את היחסים הדיפלומטיים עם ונצואלה והמדינה לא הכירה יותר במשטרו הסוציאליסטי של מדורו. כאלטרנטיבה, אקוודור החליטה להכיר ולתמוך בחואן גואידו כנשיא זמני של ונצואלה.<ref></ref><ref></ref>

==קישורים חיצוניים==

== הערות שוליים ==
פרארי SP38

פרארי SP38 (באיטלקית: Ferrari SP38) היא מכונית ספורט במרכב קופה בעלת שני מקומות ישיבה, שיוצרה על ידי פרארי בשנת 2018. היא נחשפה ב-23 במאי 2018<ref></ref> והוצגה בתערוכת היוקרה קונקורסו דה אלגנזה באגם קומו שבאיטליה ב-26 במאי 2018<ref></ref>. היא נבנתה עקב בקשה מיוחדת של לקוח. היא מבוססת על פרארי 488.

== עיצוב ==
היא מעוצבת על פי בקשת הלקוח ומשלבת אלמנטים מפרארי 458 איטליה, פרארי F40<ref></ref> ופרארי 308. גם תא הנוסעים מעוצב כבקשת הלקוח, וכולל שילוב אלמנטים של כמה מכוניות של פרארי קודמות.

== מפרט טכני ==
היא כוללת מנוע בנזין V8 צילינדרים בנפח 3.9 ליטר טווין טורבו המספק 670 כ"ס ב-8,000 סל"ד ומומנט מרבי של 77.5 קג"מ. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 3.0 שניות ומגיעה למהירות מרבית של 330 קמ"ש. צריכת הדלק המשולבת עומדת על 11.4 ליטר לכל 100 ק"מ.

== גלריה ==
<gallery widths="220" heights="135">
קובץ:Ferrari SP38 Deborah, Grand Basel 2018 (Ank Kumar, Infosys) 04.jpg|מבט קדמי
קובץ:Ferrari SP38 (2).jpg|מבט אחורי
קובץ:Ferrari SP38 Deborah, Grand Basel 2018 (Ank Kumar, Infosys) 05.jpg|מבט לצד
</gallery>

== קישורים חיצוניים ==

== הערות שוליים ==

SP38
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2018
אריח (מתמטיקה)

פנרוז האפריודיים כוללת שני אריחים, מעוין עבה (מוצג בכחול באיור) ומעוין דק (ירוק).]]
בתיאוריה המתמטית של ריצוף המישור, אריח (או פרוטוטיל - prototile) הוא אחת מהצורות המהוות את אריחי היסוד ב"רצפה".<ref>.</ref>

== הגדרה ==
ריצוף של מישור או של כל חלל אחר הוא כיסוי של החלל על ידי צורות סגורות, הנקראות אריחים, שיש להן פנים ייחודיים. חלק מהאריחים עשויים להיות תואמי חפיפה לאחד או יותר מהאריחים האחרים. אם הוא מכלול האריחים ברצפה, קבוצת של צורות נקראת קבוצת אריחים (פרוטוטילים) אם אין שתי צורות ב- תואמות זו לזו, וכל אריח ב- תואם את אחת הצורות ב- <ref>.</ref>

אפשר לבחור קבוצות רבות של פרוטוטילים לריצוף: תרגום (העתקה) או סיבוב כל אחד מהאריחים מייצר מערך אריחים תקף אחר. עם זאת, לכל מערך אריחים יש את אותה עוצמה (cardinality), כך שמספר האריחים מוגדר היטב. אומרים שרצפה היא מונוהדרלית אם יש לה בדיוק אריח אחד.

== אפריודיות ==
קבוצה של אריחים אמורה להיות אפריודית אם כל ריצוף עם אריחים אלה הוא רצפה אפריודית (שאינה מחזורית במרחב). לא ידוע אם קיימת צורה דו-ממדית אחת (שאלה זו מכונה "בעיית איינשטיין")<ref>.</ref> היוצרת אריח של רצפה אפריודית, אך לא של כל רצפה אפריודית. כלומר, קיומה של קבוצה מונוהדרלית אפריודית הוא שאלה פתוחה בגאומטריה. אריח סוקולאר-טיילור יוצר אריח אפריודי דו-ממדי, אך מוגדר על ידי תנאי התאמה קומבינטוריים ולא רק על פי צורתו בלבד. בממדים גבוהים יותר הבעיה נפתרת: אריח דנזר-שמיט-קונוויי הוא אריח של אריח מונוהדרלי אפיריודי של המרחב האוקלידי התלת-ממדי, ואינו יכול לרצף חלל באופן מחזורי.

==קישורים חיצוניים==

== הערות שוליים ==

 

קטגוריה:גאומטריה
קטגוריה:טופולוגיה אלגברית
PyGTK

PyGTK ( בעברית: פַּי גִי טִי קֵיי) היא ספריה בשפת התכנות פייתון אשר מאפשרת לעשות שימוש בספרית GTK באמצעות פייתון. GTK היא ספריה שמספקת כלים לפיתוח GUI (ממשק משתמש גרפי). PyGTK היא תוכנה חופשית והיא שוחחרה תחת הרישיון LGPL. היא הושקה לראשונה בשנת 2011 ופותחה על ידי צוות ששמו "PyGTK Core development team", שמונה כ-6 אנשים. המחבר המקורי של הספרייה הוא מפתח ה-GNOME ג'יימס הנסטרידג' (James Henstridge).

PyGTK הוחלפה עם המעבר לגרסה 3 של GTK, בספריה אחרת ששמה [https://pygobject.readthedocs.io/en/latest/ PyGObject]. ספריה זו אמורה לשפר את הדיליי בין עדכונים של GTK לבין הגעתם לספריות אשר מאפשרות להריצה בשפות אחרות (כמו PyGTK). בנוסף, הספרייה אמורה להפחית צורך בתחזוקה של התוכנה ובכך להוריד עומס מן המפתחים.

== תוכנית Hello World ==
תוכנית זו תציג על המסך חלון שגודלו 200x200 פיקסלים עם המילים "Hello World" בפנים.<syntaxhighlight lang="python">
import gtk # ייבוא הספרייה

def create_window(): # הגדרת פעולה שיוצרת חלון בגודל 200 על 200, לצורך נוחיות וסדר בקוד
 window = gtk.Window() # הגדרת אובייקט חדש של חלון
 window.set_default_size(200, 200) # הגדרת גודלו כ 200 על 200 פיקסלים
 window.connect("destroy", gtk.main_quit) # מגדירים כך שהחלון ייסגר כאשר לוחצים על האיקס

 label = gtk.Label("Hello World") # מוסיפים תווית עם הטקסט
 window.add(label) # מוסיפים לחלון את התווית

 label.show() # מציגים את התווית
 window.show() # מציגים את החלון

create_window() # קוראים לפעולה שיוצרת חלון שהוגדרה לעיל
gtk.main() # ממשיכים להציג את המסך ומקשיבים לאירועים נוספים
</syntaxhighlight>

== תוכנות ראויות לציון שהשתמשו ב-PyGTK ==
* Anaconda Installer
* BitTorrent
* Deluge
* Emesene
* Exaile
* Flumotion
* Gajim
* gDesklets
* Gedit
* GIMP
* GNOME Sodoku
* Gramps
* Gwibber
* Jokosher
* puddletag
* PyMusique
* Pybilographer
* Trython
* ROX Desktop
* SoundConverter
* Ubiquity
* Ubuntu Software Center
* Wing IDE
* Comix

==ראו גם==
GTK

Tkinter

Pygame

GUI

Python

== קישורים חיצוניים ==
* 
[https://pygobject.readthedocs.io/en/latest/ PyGObject] - התוכנה שהחליפה את PyGTK.

קטגוריה:פייתון
קטגוריה:ממשקי משתמש במחשב
קטגוריה:תוכנה חופשית
קטגוריה:תוכנה חוצת פלטפורמות
פרארי P80/C

פרארי P80/C (באיטלקית: Ferrari P80/C) היא מכונית מרוץ במרכב קופה בעלת שני מקומות ישיבה, שיוצרה על ידי פרארי בשנת 2019. היא הוצגה במרץ 2019<ref></ref>. היא נבנתה על פי בקשה של לקוח.

== עיצוב ==
היא מעוצבת על פי בקשתו של הלקוח בהשראת הדינו 206 S ופרארי 330 P3/P4, ומבוססת על גרסת המרוץ של הפרארי 488, פרארי 488 GT3. בפנים המכונית הוסר כל רכיב שאינו נצרך למכונית.

== מפרט טכני ==
היא כוללת מנוע בנזין V8 צילינדרים בנפח 3.9 ליטר טווין טורבו. תיבת הילוכים כפולת מצמדים בעלת שבעה הילוכים.

== קישורים חיצוניים ==

== הערות שוליים ==

P80/C
קטגוריה:מכוניות מרוץ
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2019
חלקת סיילם

חלקת סיילם (באנגלית: Salem's Lot) הוא ספרו השני של הסופר האמריקני סטיבן קינג. הסיפור עוקב אחר בן מיר, סופר, שחוזר לביקור בעיר בה הוא גדל בין גילאי 5 ל-9 בשם "חלקת ירושלים" (שמכונה בקיצור "חלקת סיילם" JeruSalem) במיין, והתמודדתו עם הגילוי שתושבי העיירה הופכים לאיטם לערפדים.

קינג חוזר לעיירה הבדיונית סיילם בסיפורים קצרים שכתב מאוחר יותר, שפורסמו באוסף הסיפורים הקצרים שלו "משמרת לילה" (1978). בזמן שיצא לאור הספר היה מועמד לפרס הפנטזיה העולמי ב-1976, ומספר שנים לאחר היה מועמד לפרס לוקוס עבור ספר הפנטזיה הטוב ביותר של כל הזמנים ב-1987.
בשתי ראיונות נפרדים בשנות ה-80, קינג אמר שמכל ספריו, "חלקת סיילם" הוא הספר האהוב עליו. קינג אמר בראיון לפיל קונסטנטין למגזין "Highway Patrolman" 

==קישורים חיצוניים==

* 
==הערות שוליים==

קטגוריה:ספרי סטיבן קינג
קטגוריה:ספרי אימה
לודוויג הילד

לודוויג הילד (893 - 20/24 בספטמבר 911), המכונה לעיתים לודוויג השלישי או לודוויג הרביעי, היה מלך פרנקיה המזרחית משנת 900 ועד מותו בשנת 911 והיה השליט האחרון של השושלת הקרולינגית שם. הוא ירש את אביו, המלך ארנולף מקרינתיה בשנת 899, כשהיה בן שש ומלך עד מותו בגיל 17 או 18. לודוויג ירש גם את כתר לותרינגיה עם מותו של אחיו למחצה הלא חוקי זבנטיבולד בשנת 900. בתקופת שלטונו המדינה נהרסה בפשיטות מגיאריות.

== ביוגרפיה ==
לודוויג נולד בספטמבר או באוקטובר 893 באלטטינג, דוכסות בוואריה. הוא היה בנם הלגיטימי היחיד של המלך ארנולף מקרינתיה ואשתו, אוטה, חברת השושלת הקונרדינית. היו לו לפחות שני אחים: אחיו הבכור, הלא חוקי זוונטיבולד, ששלט בלותרינגיה, ואח אחר בשם רטולד, ששלט לזמן קצר על ממלכת איטליה.

לודוויג הוכתר בפורשהיים ב-4 בפברואר 900. זוהי ההכתרה המלכותית המזרח-פרנקית המוקדמת ביותר שעליה ידוע כי קיימים רשומות. לודוויג היה שליט חלש, לעיתים קרובות חולה, ובשל גילו הצעיר, מושכות השלטון היו לגמרי בידי אחרים - האצילים והבישופים. ואכן, ההכתרה הייתה כנראה תוצאה של העובדה שלודוויג מעט יכול היה להרוויח על חשבון האצילים.

המשפיעים ביותר מבין חברי המועצה של לודוויג היו האטו הראשון ושלמה השלישי (בישוף קונסטנץ) . שני אלה הם שהבטיחו כי בית המלוכה החליט לטובת הקונרדינים נגד בית באבנברג בעניין דוכסות פרנקוניה. הם מינו את אחיינו של לודוויג, קונראד כדוכס. בשנת 903 פורסמו תקנות המכס של רפלשטטן בתקופת שלטונו של לודוויג, תקנות המכס הראשונות בחלק של מזרח פרנקיה באירופה.

בשנת 900, במהלך הפלישות ההונגריות לאירופה, צבא מגיארי הרס את בוואריה. קבוצה נוספת של מגיארים הובסה על ידי לואיטפולד, מרקיז בוואריה והבישוף ריכר מפסאו. בשנת 901 הם הרסו את דוכסות קרינתיה. בשנת 904 לודוויג הזמין את קורסן (Kurszán), מנהיג המדיארים, למשא ומתן, אבל הרג אותו ואת משלחתו. <ref></ref> <ref></ref> בשנת 906 פגעו המאגירים פעמיים בדוכסות סקסוניה. בשנת 907 הם הטילו תבוסה כבדה על הבווארים שפלשו להונגריה, והרגו את המרקיז לואיטפולד ואצילים בכירים רבים בקרב פרסבורג. בשנה הבאה הגיע תורם של סקסוניה ותורינגיה, ובשנת 909 של אלמאניה. אולם עם שובם, ארנולף, דוכס בוואריה הביס אותם על נהר רוט, אך בשנת 910 הם, בתורם, ניצחו את צבאו של לודוויג הילד בקרב באוגסבורג . <ref>Gwatking, H. M., Whitney, J. P., et al. </ref> לודוויג עצמו ניסה להשתלט קצת על הצבא כשהתבגר, אך לא הצליח מול המגיארים. צבאו נהרס באנסבורג בשנת 907.

במצב של ייאוש, וייתכן שסבל מדיכאון חמור, מת לודוויג בפרנקפורט אם מיין ב-20 או 24 בספטמבר 911, בן שבע עשרה או שמונה עשרה. לודוויג נקבר במנזר סנט אמראם ברגנסבורג, שם נקבר אביו ארנולף מקרינתיה. מותו הביא לסוף הענף המזרחי (הגרמני) של השושלת הקרולינגית.

החלל הנותר במזרח הקרולינגי התמלא בסופו של דבר בשנת 919 על ידי משפחתו של היינריך הצייד, בן דודו, ובישר את תחילתה של השושלת האוטונית. עם זאת, בשנת 911 בחרו הדוכסים של פרנקיה המזרחית את קונראד מפרנקוניה כמלך פרנקיה המזרחית, ואילו האצילים של לותרינגיה בחרו כמלך את שארל התם, מלך פרנקיה המערבית.

== קישורים חיצוניים ==

== הערות שוליים ==

קטגוריה:מלכי סקסוניה
קטגוריה:מלכי בוואריה
קטגוריה:ילידי 893
קטגוריה:נפטרים ב-911
בנק (כפר)

בנק (בהונגרית: Benk) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית בנק קטנה עם השנים. כך, בשנת 1990 היו בכפר 519 תושבים ובשנת 2020 רק 449 תושבים.

הכפר ואזורו מיושבים לסירוגין מאז המאה ה-13.

==יהודי בנק==
יהודים חיו בבנק במאה ה-18 ובמאה ה-19. הכפר קיבל את שירותי הדת מקהילת מאנדוק ובשנת 1944 נרצחו יהודים רבים מהכפר בשואת יהודי הונגריה

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|20
|390
|-
|1910
|29
|
|-
|1920
|29
|
|-
|1930
|8
|
|-
|1941
|18
|699
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
משה צארום

מארי משה צארום (במקור: צַארֻם; ה'תרל"ה – כ"ו באלול ה'תשי"א; 1875 – 27 בספטמבר 1951) היה רב תימני, תלמידו המובהק של מארי יחיא קאפח וממשיך דרכו.

== ביוגרפיה ==
נולד ליוסף בן יחיא צארום בעיירה יפיד שבמחוז חימה בתימן בשנת ה'תרל"ה (1875). אביו עסק לפרנסתו במסחר בדים עם כפרי הסביבה, ומשפחתו הייתה נחשבת עשירה. בקטנותו למד תורה אצל מארי נסים אלחריזי ומארי דוד רצאבי (תלמידו של מהרי"ץ).

בגיל 15, בשנת ה'תרנ"ד (1894), עזב את משפחתו ונסע ללמוד תורה בבית מדרשו של מארי יחיא קאפח בצנעא. בתחילה גר בבית רבו שמילא את צרכיו, ולמד בנחת תלמוד ופוסקים.

בשנת ה'תרנ"ט (1899) נשא לאישה את נעמה נכדתו של מארי חיים קורח, וממנה נולדו לו שני בנים ובת: יוסף, יחיא ושמעה. לאחר מכן שב לעירו יפיד, והתמנה לרב היישוב.

בסביבות שנת ה'תרס"ה (1905) חזר לצנעא והחליט להשתקע בה. מצבו הכלכלי בצנעא היה קשה, והוא התפרנס מלימוד תינוקות ומשחיטה ובדיקה אצל הקצבים, כאשר הזדקן רבו מארי יחיא קאפח.

עלה לארץ מבין האחרונים מצנעא, בשנת ה'תש"י (1950), למחנה "עין שמר". התיישב בהרצליה, שם גרו בניו יחיא ויוסף. לאחר שהתגברה מחלתו חזר למחנה "עין שמר".

נפטר בעיירה כרכור ביום חמישי כ"ו באלול ה'תשי"א (1951), בגיל 75 בערך. על מצבתו נכתב: .

נכדו הוא הרב משה צארום, סופר סת"ם מומחה ומעבד עורות לכתיבה.

== תורתו ==
היה גדול בתורה, חריף ובקי, ונחשב לאחד מגדולי למדני התלמוד בצנעא. היה מאחרוני העוזבים את בית המדרש, ופעמים רבות היה נשאר לבדו בבית המדרש עד אחרי שעת חצות. אהב להתמקד בלימודו בדברי האחרונים ולדון בהם. דרך לימודו הייתה דרך העיון והבקיאות, כפי שכותב עליו מארי שלום קורח בספר איגרת בוכים: 

רבו מארי יחיא קאפח כינה אותו "החכם השלם הוותיק", והוא היה מבין היחידים שלהם העניק "כתב סמיכה" על בקיאותם בתורה.

בבית המדרש הוא ישב לימינו של מארי יחיא קאפח, והיה מן התלמידים הבודדים אשר מארי יחיא קאפח הסמיך. לאחר פטירת מנהיגי פלג הדרדעים, מארי יחיא קאפח ומארי יחיא אביץ', נחשב לאחד מגדולי הלמדנים בפלג ורבים היו מפנים אליו שאלות.

== חיבוריו ==
* ליקוטי שושן – הגהות ופירושים לסידור "עץ חיים" שערך מהרי"ץ. בספר מפנה מספר פעמים לרבו מארי דוד רצאבי.
* קונטריס "הערה" – בירור המנהג שהתחדש בתימן לכפול את המילים "ה' אלהיכם אמת" על ידי שליח הציבור בסוף קריאת שמע.
* תשובות בהלכה, אחת מהן בהלכות נידה (פורסמה בספר האסיף).

== ראו גם ==
* מארי יחיא קאפח
* דרדעים

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 510

== הערות שוליים ==

קטגוריה:רבני צנעא
קטגוריה:אחרוני תימן
קטגוריה:ישראלים שנולדו ב-1875
קטגוריה:ישראלים שנפטרו ב-1951
קטגוריה:פרדס חנה-כרכור: אישים
קטגוריה:רבנים ישראלים
פרארי 458 ספציאלה

פרארי 458 ספציאלה (באיטלקית: Ferrari 458 Speciale) היא מכונית ספורט במרכב קופה בעלת שני מקומות ישיבה, שיוצרה על ידי פרארי בין השנים 2014–2015. היא הוצגה בתערוכת הרכב הבינלאומית של פרנקפורט בספטמבר 2013<ref></ref>, הייצור החל בשנת 2014.

היא מבוססת על הפרארי 458 איטליה ומהווה כגרסה יותר חזקה וקלת משקל ל-458 איטליה.

== עיצוב ==
נערכו מספר שינויים העיצוב לעומת הפרארי 458 איטליה, עיקר השינוי הוא בפגוש הקדמי ופנים המכונית. המכונית עשויה ברובה מסיבי פחמן להורדת המשקל<ref></ref> ושיפור אווירודינמיות.

== מפרט טכני ==
היא כוללת מנוע בנזין V8 צילינדרים בנפח 4.5 ליטר המספק 605 כ"ס ב-9,000 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 3.0 שניות ומגיעה למהירות מרבית של 325 קמ"ש.

== פרארי 458 ספציאלה A ==
היא גרסת הגג הנפתח לגרסה הבסיסית, היא הוצגה בתערוכת הרכב של פריז באוקטובר 2014<ref></ref>, הייצור שלה הוגבל ל-499 יחידות<ref></ref>. היא כוללת את אותו מנוע אך כאן הוא מספק 596 כ"ס ב-9000 סל"ד ומומנט מרבי של 55 קג"מ ב-6000 סל"ד. הגג עשוי מאלומיניום ופתיחתו או סגירתו אורכת 14 שניות.

== גלריה ==
<gallery widths="220" heights="135">
קובץ:Ferrari 458 Speciale (16959223288).jpg|הגרסה הסגורה
קובץ:Ferrari 458 Speciale A - Mondial de l'Automobile de Paris 2014 - 037.jpg|הגרסה הפתוחה
</gallery>

== קישורים חיצוניים ==

* 

== הערות שוליים ==

458 ספציאלה
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2013
ליאוצ'נג

לְיָאוצֶ'נְג (בסינית: 聊城; בפין-יין: Liáochéng) היא נציבות עירונית במערב מחוז שאנדונג שבמזרח הרפובליקה העממית של סין. הנציבות משתרעת על פני 8,643 קמ"ר וגובלת בבירת המחוז ג'ינאן וב מדרום-מזרח, ב מצפון-מזרח ובמחוזות חביי וחנאן ממערב. ע"פ מפקד האוכלוסין משנת 2020 אוכלוסיית הנציבות העירונית מנתה 5,952,128 תושבים, מתוכם 2,006,546 בשטחה האורבני. התעלה הגדולה זורמת במרכז העיר. בתקופת שושלת סונג, אזור ליאוצ'נג של היום כלל את מחוזות בו וג'י. בשנת 2007, העיר הוכתרה כאחת מעשר "הערים החיות בסין" על פי דו"ח "Chinese Cities Brand Value Report", שפורסם בפורום פסגת הערים הסיניות בבייג'ינג 2007.<ref></ref>

== חלוקה מנהלית ==
{| class="wikitable sortable"
! שם
! סינית
! פין-יין
! אוכלוסייה (מפקד 2020)
! שטח (קמ"ר)
! צפיפות (קמ"ר)
|-
| רובע דונגצ'אנגפו
|
|Dōngchāngfŭ Qū
| 1,488,905
| 1,437
| 1,036
|-
| רובע צ'יפינג
|
|Chípíng Qū
| 517,641
| 1,015
| 510
|-
| הנפה העירונית לינצ'ינג
|
|Línqīng Shì
| 794,529
| 954
| 832.8
|-
| נפת יאנגגו
|
|Yánggŭ Xiàn
| 700,083
| 1,004
| 697.3
|-
| נפת דונג-אה
|
|Dōng'ē Xiàn
| 346,053
| 739.7
| 467.8
|-
| נפת גאוטאנג
|
|Gāotáng Xiàn
| 455,193
| 948.8
| 479.8
|-
| נפת גואן
|
|Guān Xiàn
| 719,354
| 1,161
| 619.6
|-
| נפת שן
|
|Shēn Xiàn
| 930,370
| 1,382
| 673.2
|}

== ערים תאומות ==
* 
* 
* 

== קישורים חיצוניים ==

* 

== הערות שוליים ==

קטגוריה:שאנדונג: ערים
קטגוריה:הרפובליקה העממית של סין: נציבויות עירוניות
טטרמטר יאמבי

טטרמטר יאמבי הוא מערכת מקצב בשירה המתייחס לשורה המורכבת מארבע רגליים אמביות.

== פסוק כמותי ==
המונח מבוסס על שיטת המדידה הכמותית הנוהגת בניתוח שירה יוונית הקלאסית, שבו "אמבר" מורכבת מהברה קצרה ואחריה הברה ארוכה.

== פסוק מדויק-סילבי ==
המונח אומץ על מנת לתאר את המד המקביל בפסוק הדגיש-סילבי, כפי שהורכב באנגלית, גרמנית, רוסית ושפות אחרות. כאן, "iamb" מתייחס להברה לא מודגשת ואחריה הברה מודגשת. שורה של טטרטרמטר איאמבי מורכבת מארבע רגליים כאלה ברציפות:<pre style="border:none;background-color:transparent;margin-left:1em">
da DUM da DUM da DUM da DUM
</pre>

== דוגמאות ==
=== אנגלית ===
× / × / × / × /
* דור עמי והווה אהבתי
(כריסטופר מרלו, " הרועה הנלהב לאהבתו")
(עמנואל שיקאנדר, ליברטו ל"חליל הקסם")

=== עברית ===
× / × / × / × /
* אדון עולם אשר מלך<ref>"Master of the world who reigns". See Adon Olam.</ref>
(שורת הפתיחה של אדון עולם)

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:משקל (שירה)
סטארפלסט

סטארפלסט תעשיות בע"מ המוכרת בשם המקוצר "סטארפלסט" היא חברה פרטית ישראלית שמייצרת מוצרי צריכה מפלסטיק. החברה מעסיקה כ-650 עובדים בשני מפעלים: האחד בישראל (כ-350 עובדים) והשני ביוסטון, טקסס (כ-300 נוספים).

==היסטוריה==
החברה נוסדה בשנת 1967 על ידי סניור שוורץ. מפעל הייצור הראשון שלה הוקם במגדל העמק. החברה התרחבה בתחילת שנות ה-90 של המאה ה-20 ועברה לאזור התעשייה אלון תבור. בהמשך הצטרפו לעסק המשפחתי ילדיו של שוורץ - יוסי, איריס ודני. סטארפלסט הייתה מראשוני יצואני מוצרי הפלסטיק בישראל וזכתה להכרה עם קבלת פרס "יצואן מצטיין" מראש הממשלה דאז מנחם בגין ב-1977. החברה היא בין היצואנים הגדולים בארץ וקיבלה בשנת 2013 פרס יצואן מצטיין מנמל חיפה.

בשנת 2005 פרצה שרפה באתר הייצור באלון תבור וכילתה את רוב המפעל. בין השנים 2006–2007 החברה עסקה בשחזור והקמה מחדש של המפעל. בשנת 2008 קיבל סניור שוורץ, מייסד המפעל, את פרס ישראל להתאחדות התעשיינים.

בשנת 2012 פרש סניור שוורץ מניהול החברה וקיבל תפקיד כבוד של נשיא, עת העביר את הניהול לילדיו. בשנת 2017, לאור הגדלת מכירות משמעותית בארצות הברית, הוקם ביוסטון אתר יצור נוסף.

בשנת 2014 סטארפלסט אמצה את בית זינגר, בית לילדים בני 5–18 שהורחקו מבתיהם בכוח צו בית משפט. החברה היא אחד מהמעסיקים הגדולים בישראל של בעלי צרכים מיוחדים, כאשר הם מהווים כעשרים אחוז מעובדי הייצור. על כך, קיבלה החברה ציון לשבח מטעם עמותת מעלה - עסקים מנהיגים אחריות חברתית בשנת 2015 על קליטת עובדים עם מוגבלות.

==קישורים חיצוניים==
* [https://www.starplast.com/ אתר החברה]

==הערות שוליים==

קטגוריה:תעשייה פלסטית בישראל
קטגוריה:אזור התעשייה אלון תבור
קטגוריה:ישראל: חברות פרטיות
אלקטריאון

במיתולוגיה היוונית, אלקטריאון (ביוונית עתיקה: Ἠλεκτρύων) היה מלך טירינס ומיקנה.

== דמותו ==
אלקטריאון היה בנם של פרסאוס ואנדרומדה, ולו שמונה אחים ואחיות. נישא לאחייניתו או ל, בתו של פלופס. אשתו ילדה את בתם אלקמנה ותשעה בנים. נולד לו בן נוסף מחוץ לנישואים. 

על פי המיתולוגיה, שישה מצאצאיו של מסטור, אחיו של אלקטריאון, הגיעו למיקנה כדי לתבוע את חלקם בממלכה. כאשר אלקטריאון סירב לדרישתם, הם הניסו את עדרו. התפתח מאבק בינם ובין בניו של אלקטריאון, ובסופו נותר בחיים רק אדם אחד מכל צד. אוורס, שנותר בחיים, מכר את העדר לאמפיטריאון, בעלה של אלקמנה, וזה החזיר את העדר לאלקטריאון, אך בטעות הרג את אלקטריאון כאשר זרק את אלתו לעבר אחת הפרות. אחיו של אלקטריאון מלך במקומו, האשים את אמפיטריאון ברצח והגלה אותו.

נכדו של אלקטריאון, שנולד לבתו אלקמנה לאחר שזאוס חשק בה, הוא הרקולס.

==קישורים חיצוניים==
<div class="mw-content-ltr">
* William Smith, Dictionary of Greek and Roman Biography and Mythology, London (1873). [https://www.perseus.tufts.edu/hopper/text?doc=Perseus%3Atext%3A1999.04.0104%3Aalphabetic+letter%3DE%3Aentry+group%3D2%3Aentry%3Delectryon-bio-1 "Ele'ctryon" ], [https://www.perseus.tufts.edu/hopper/text?doc=Perseus%3Atext%3A1999.04.0104%3Aalphabetic+letter%3DA%3Aentry+group%3D20%3Aentry%3Damphitryon-bio-1 Amphi'tryon]
</div>

קטגוריה:מיתולוגיה יוונית
קטגוריה:מלכי מיקנה
כביש 62

כביש 62 הוא כביש עתידי הצפוי להחליף את כביש 60 במקטע שבין מחלף גבע בנימין לדיר שרף. אורך הכביש העתידי הוא 64 ק"מ.

== היסטוריה ==
=== פיצול כביש 60 ===
ב-2018 פורסמה התוכנית של משרד התחבורה שבה חלקים מסוימים של כבישים ימוספרו מחדש. כביש 60 הוא אחד מהם: הקטע שבין מחלף גבע בנימין לצומת דיר שרף (ללא הכביש בשטח הרשות הפלסטינית בין דיר שרף לג'נין) צפוי להיות שייך למספור הכביש החדש.

== מסלול הכביש מדרום לצפון ==
{| class="wikitable" style="text-align: center"
!קילומטרים
!שם
!סוג מפגש
!מיקום
!דרכים מצטלבות
|-
|0
|מחלף גבע בנימין
|25x25 פיקסלים
|גבע בנימין, ג'בע
|, כביש 4576
|-
|1
|צומת ללא שם
|25x25 פיקסלים
|גבע בנימין
|כניסה לאזור התעשייה ומרכז הקניות שער בנימין
|-
|2
|צומת מעבר מכמש
|25x25 פיקסלים25x25 פיקסלים
|כוכב יעקב
|כביש גישה למוח'מאס, כוכב יעקב, תל ציון, פסגות
|-
|3
|צומת ללא שם
|25x25 פיקסלים
|מעלה מכמש
|
|-
|8
|צומת אסף
|25x25 פיקסלים
|גבעת אסף
|
|-
|14
|צומת עפרה
|25x25 פיקסלים
|עפרה
|כניסה לעופרה
|-
|14.5
|צומת ללא שם
|25x25 פיקסלים
|עופרה
|
|-
|18
|צומת המשטרה הבריטית
|25x25 פיקסלים
|סילואד
|
|-
|25
|צומת מעלה לבונה דרום
|25x25 פיקסלים
|מעלה לבונה
|כביש גישה למעלה לבונה
|-
|26
|צומת שילה
|25x25 פיקסלים
|שילה
|כביש גישה לשילה ושבות רחל
|-
|29.5
|צומת ללא שם
|25x25 פיקסלים
|עלי
|דרך אלקנה, עלי
|-
|30
|צומת עלי
|25x25 פיקסלים
|עלי
|דרך י"ד באלול, עלי
|-
|31
|צומת מעלה לבונה צפון
|25x25 פיקסלים
|מעלה לבונה
|מעלה לבונה
|-
|34
|צומת ללא שם
|25x25 פיקסלים
|עלי
|כביש לרחלים
|-
|36
|צומת רחלים
|25x25 פיקסלים
|רחלים
|כביש לרחלים, כביש לאריאל
|-
|38
|צומת תפוח
|25x25 פיקסלים
|כפר תפוח
|כביש 4775
|-
|39.8
|כיכר הביתות
|25x25 פיקסלים
|ביתא
|כניסה לביתא
|-
|43.5
|כיכר עינאבוס
|25x25 פיקסלים
|עינאבוס
|
|-
|45
|צומת יצהר גדול
|25x25 פיקסלים
|חווארה
|
|-
|47
|צומת יצהר קטן
|25x25 פיקסלים
|יצהר
|כניסה ליצהר
|-
|58
|צומת ג'ית
|25x25 פיקסלים
|ג'ית
|
|-
|60
|צומת ג'ית
|25x25 פיקסלים
|קדומים
|כניסה למועצה מקומית קדומים
|-
|63
|צומת שבי שומרון גדול
|25x25 פיקסלים
|שבי שומרון
|
|-
|64
|צומת שבי שומרון קטן
|25x25 פיקסלים
|שבי שומרון
|כניסה לשבי שומרון
|-
| bgcolor="#ABCDEF" |
| bgcolor="#ABCDEF" |צומת שומרון / צומת דיר שרף
| bgcolor="#ABCDEF" |25x25 פיקסלים
| bgcolor="#ABCDEF" |דיר שרף
| bgcolor="#ABCDEF" |25x25 פיקסלים אין מעבר לישראלים לכיוון דיר שרף ושכם
|}

קטגוריה:ישראל: כבישים עתידיים
קטגוריה:כביש 60
קטגוריה:עפרה
קטגוריה:עלי
קטגוריה:יצהר
קטגוריה:קדומים
רנטו מורדו

רנטו מורדו (Renato Mordo; 3 באוגוסט 1894 – 5 בנובמבר 1955) היה במאי תיאטרון ממוצא יהודי-יווני ויהודי-אוסטרי. ביים למעלה ממאתיים מחזות ואופרות בתיאטראות צ'כיה, פולין, גרמניה, יוון וטורקיה וכן בתיאטרון הבימה.

== תולדות חייו ==
נולד בווינה, להורים יהודים (אב מקורפו ואם מווינה) שהמירו את דתם לנצרות פרוטסטנטית. למד תולדות האמנות וגרמנית באוניברסיטת וינה ובאוניברסיטה למוזיקה ואמנויות הבמה של וינה. לאחר שבגר, ב-1917, החל לביים בתיאטרון באוסטי נד לבם (אאוסינג) ובקטוביץ.

ב-1920 עבר לביים בתיאטרון המדינה באולדנבורג, שם היה למנהל האמנותי של התיאטרון ויזם את המודרניזציה שלו, פתיחתו לכל המעמדות ורענון הרפרטואר. את רעיונותיו ביטא בכתבי העת שייסד - "כתבים דרמטורגיים של תיאטרון המדינה של אולדנבורג" (Dramaturgische Blätter of the Oldenburger Landestheater) ו-Der Ziehbrunnen. הוא יצר קשרים עם מקס ריינהרדט, שהיה למנטור שלו.

ב-1923, על רקע חילוקי דעות עם הנהלת התיאטרון, לא חודש החוזה שלו. בשנים 1924–1925 היה מנהלו האמנותי של הפולקסתיאטר (Volkstheater) בווינה. בשנים 1925–1926 ניהל אמנותית את התיאטרון בברסלאו ובין השנים 1926–1928 עבד בתיאטרון הקומי בדרזדן. בין 1928 ל-1932 היה מנהל הדרמה והאופרה בתיאטרון המדינה בדרמשטאדט. מיד עם עליית הנאצים לשלטון עבר לתפקיד דומה בתיאטרון הגרמני בפראג וכן כיהן כמרצה באוניברסיטה הגרמנית למוזיקה ואמנויות הבמה של פראג.

ב-1939 נמלט מצ'כיה ליוון, שם ייסד באתונה את האופרה הממלכתית של יוון, והיה מנהלה. אחת מהזמרות שגילה וטיפח הייתה מאריה קאלאס. בשנת 1943 נאסר כיהודי על ידי כוחות הכיבוש הנאצים ונשלח למחנה הריכוז חיידרי. הוא שוחרר עם נסיגת הכוחות הגרמניים מיוון שנה לאחר מכן. בעת מלחמת האזרחים ביוון צידד בעמדות הקומוניסטיות, אך לא היה חבר מפלגה.

בין 1947 ל-1951 ביים ולימד אמנויות הבמה בבית האופרה של אנקרה. לאחר מכן שב לאתונה. בשנת 1952, הוזמן על ידי מכס ברוד לביים בתיאטרון הבימה, בה ביים את ההצגות "הציפור הכחולה" ו"מעשה בחייל".

ב-1952 זכה בחוזה לבמאי האופרה הראשי של תיאטרון המדינה במיינץ, שם נפטר שלוש שנים מאוחר יותר.

== חיים אישיים ==
ב-1922, בעת שהותו באולדנבורג, המיר דתו לנצרות קתולית ונשא לאשה את השחקנית גרטרוד וסלי. לשניים נולד בן יחיד ב-1923 שנפטר ב-1985.

אמו, רגינה, הלכה לעולמה במחנה ריכוז.

== קישורים חיצוניים ==
<div class="mw-content-ltr">
* [https://www.deutsche-biographie.de/gnd117142891.html#ndbcontent Mordo, Renato. In: New German Biography (NDB). Volume 18, Duncker & Humblot, Berlin 1997, , p. 91]
</div>
* 
* [https://www.swr.de/swr2/buehne/theaterkuenstler-renato-mordo-im-zeitalter-der-extreme-100.html כתבות וסרטונים] באתר רשת הטלוויזיה Südwestrundfunk
* [https://vimeo.com/461337881 סרט אודותיו]

==הערות שוליים==

קטגוריה:במאי תיאטרון יהודים גרמנים
קטגוריה:במאי תיאטרון יהודים אוסטרים
קטגוריה:במאי תיאטרון ישראלים
קטגוריה:ניצולי השואה: יוון
קטגוריה:ילידי 1894
קטגוריה:נפטרים ב-1955
אינפורמליזם

ג'ימנז-בלאגואר, Detail, שנת 2013
אינפורמליזם הוא מונח בתולדות האמנות שנטבע בצרפתית על מנת לתאר מספר גישות לציור מופשט משנות ה-40 וה-50 של המאה ה-20.<ref name=":0"></ref> המונח כולל את כל זרמי ההפשטה שהתפתחו בצרפת וביתר מדינות אירופה במהלך מלחמת העולם השנייה, זאת בדומה לאקספרסיוניזם המופשט האמריקאי.<ref name=":1"></ref> בתוך זרם האינפורמליזם ניתן לאפיין מספר מגמות סגנוניות מובחנות, כגון ההפשטה הלירית, ציור החומר, אסכולת פריז, טאשיזם ואכזריות ארט. המונח שימש את מבקר האמנות הצרפתי, מישל טאפיה, בספרו משנת 1952, "Un Art Autre", על מנת לתאר סגנונות אמנותיים שהמשותף להם הוא התבססות על תהליכים אמנותיים לא פורמליים שלעיתים קרובות כרוכים בשימוש במחוות. טאפיה כינה אמנות זו כ"אחרת" (art autre) מפני שראה בה כמסמנת שבר ביחס למסורת הציורית הקודמת לה (הכינוי ניתן בהתייחס לאמנות מופשטת לא גאומטרית).<ref name=":1" /><ref name=":3"></ref>

באותה שנה בה פורסם ספרו של טאפיה הוצגה בפריז תערוכה בשם "אמנות אחרת" ("Un Art Autre"). בתערוכה הציגו האמנים הבאים: קרל אפל אלברטו בורי, ווילם דה קונינג, ז'אן דבופה, ז'אן פאטריה, ז'ורז' מתיו, ז'אן-פול ריופל וולס (אלפרד אוטו וולפגנג שולץ). אמנים חשובים נוספים שלקחו חלק בזרם זה הם: הנרי מישו, הנס הארטונג ופייר סולאז'.<ref name=":3" />

== שיטה ומאפיינים ==
בתוך האינפורמליזם כל אמן מאפשר ביטוי חופשי לחומרים בהם הוא משתמש ולאיכויות שלהם, שנתפסות כבלתי צפויות, לצד גישה הדוגלת בשימוש אקראי במחוות אמנותיות; בכך האמן דוחה את אלמנט השליטה שיש בתפיסה המסורתית של ציור ושל התפתחותו של הציור, לפיה היצירה נוצרת מהרעיון שמוביל בתורו אל העבודה המוגמרת, אותה יכול הצופה לקרוא בחופשיות. ה"הרפתקה הציורית" בזרם האינפורמליסטי היא חדשה לגמרי: במקום לצאת מתוך המשמעות אל בניית הסימנים שיגלמו אותה, האמן מתחיל מיצירת הסימנים, להם הוא מעניק את המשמעות המתאימה. ביצירותיו של לורן ג'ימנז-בלאגואר , למשל, שפת הסימנים עוברת הפשטה משמעותית כאשר מתאפשרת דרכה לערוך פרשנות אוניברסלית של שפה פרטית.

המאפיינים של ציור מסוג זה הם: מחווה ציורית ספונטאנית, אוטומטיות, שימוש אקספרסיבי בחומר, היעדר דעות קדומות, ותפיסה לפיה המעשה הציורי מייצר את הרעיון והיצירה היא המקום והרגע בו האמן מגלה את עצמו; לעיתים מתווספים היבטים קליגרפיים לאמנות זו, כמו למשל בעבודותיהם של ז'ורז' מתיו, האנס הארטונג או פייר סולאז'.

== ציירים ==

== ראו גם ==
* אקספרסיוניזם מופשט
* אמנות מופשטת
* טאשיזם

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אמנות עכשווית
קטגוריה:אמנות מופשטת
קני הו

קני הו (, ; נולד ב-29 בדצמבר 1959) הוא מעצב תלבושות ואופנה. במרוצת השנים עבד הו לצד ידוענים רבים דוגמת הספייס גירלז, ג'ון גודמן, Girls Aloud<ref>"[http://arts.guardian.co.uk/reviews/story/0,11712,1359307,00.html Girls Aloud, What Will the Neighbours Say?], The Guardian, November 26, 2004. Retrieved on 2008-07-17.</ref> והוסטלייף.

== קריירה ==
=== שנותיו הראשונות ===
הו החל את לימודיו האקדמאים במכללה על שם דניאל סטיוארט, באדינבורו, סקוטלנד. הו למד עיצוב תלבושות בבית הספר לאומנויות "וימבלדון" בלונדון, בירת הממלכה המאוחדת. כשהיה עדיין בבית הספר, עיצב את התלבושות הראשונה שלו עבור הזמר דייוויד בואי.<ref name="Obs2004">"[http://observer.guardian.co.uk/omm/story/0,,1197417,00.html Do it in style]", The Observer, April 25, 2004. Retrieved on 2008-07-17.</ref>

=== ספייס גירלז ===
לאחר שסיים את לימודיו בשנת 1996, התחיל הו לעבוד לצד הספייס גירלז כעוזר מלתחה בסרט הטלוויזיה אודותן, Spiceworld. מאוחר יותר, מונה למעצב האישי של הלהקה. הוא עיצב את כל תלבושותיהן בסיבוב ההופעות שלהן, "Spiceworld Tour". בשנת 1999 עיצב יחד עם חברת הלהקה לשבר, ג'רי האליוול, את בגדיה בסיבוב ההופעות הראשון שלה.<ref>"PROFILE LOOK AT ME!", The Birmingham Post, May 1, 1999.</ref> לאחר שהלהקה התפרקה, עיצב כמה מהתלבושות הזכורות ביותר של ויקטוריה בקהאם, מלאני סי ואמה בנטון.

== קישורים חיצוניים ==
* 

== הערות שוליים ==

קטגוריה:מעצבי אופנה בריטים
קטגוריה:מעצבי תלבושות
קטגוריה:בריטים שנולדו ב-1959
פרנק דה ויט

פרנק דה ויט (באנגלית: Frank de Wit; נולד ב-13 בפברואר 1996) הוא ג'ודוקא הולנדי המתחרה בקטגוריית המשקל עד 81 ק"ג.

==קריירה==

דה ויט השתתף באולימפיאדת ריו (2016), שבה הוא הודח כבר בקרב הראשון שלו על ידי איבילו איבנוב הבולגרי.

בינואר 2021, הוא זכה במדליית הכסף בתחרות המאסטרס בדוחה, קטר. בחודש יוני של אותה השנה, הוא זכה במדליית ארד באליפות העולם בג'ודו, שהתקיימה בבודפשט, הונגריה.

באולימפיאדת טוקיו 2020, דה ויט החל את דרכו בסיבוב השני בו ניצח באיפון את פניימינה פרסיבל מסמואה, אך הודח בסיבוב השלישי לאחר הפסד בווזארי לדומיניק רסל הגרמני.

==זכיות בתחרויות מהסבב העולמי==

{| class="wikitable"
! שנה
! קטגוריה
! עיר
! מדינה
|-
| 2017
| גראנד סלאם
| פריז
| 
|-
| 2017
| גראנד סלאם
| אבו דאבי
| 
|-
| 2019
| גראנד פרי
| טביליסי
| 
|}

==קישורים חיצוניים==

קטגוריה:ג'ודוקא הולנדים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:הולנדים שנולדו ב-1996
מפה איזוסייסמית

מפה איזוסייסמית של רעידת האדמה 11 יולי, 1927 בארץ ישראל.
מפה איזוסייסמית היא מפה המציגה אזורים שווי עוצמות סייסמיות שנצפו במהלך ומיד אחרי רעידת אדמה.

== מרכיבי המפה ==
המשתנה היחידי שמשתמשים בו להכנת המפה האיזוסייסמית הוא העוצמה הסייסמית<ref>Bruce A. Bolt, 1988. Earthquakes - a Primer. W.H. Freeman & Company, New York, p. 107-110</ref>. זו מוערכת ברוב המקרים על בסיס סולמות סייסמיים מאקרוסייסמיים כגון: סולם מרקאלי האמריקאי, או הסולם האירופאי EMS.

== מתודולוגיה ==
המתודולוגיה לפרטיה מפורטת ב-שימושים של הערכות העוצמה הסייסמית.

== שימושים ==
# הערכת משתנים כמותיים של רעידות אדמה היסטוריות (כגון מגניטודה, אורך מישור ההעתק שפעל בזמן הרעידה, עומק מוקד רעידת האדמה והאפיצנטר שלה)<ref name=":0">אבני, ר., 1999. [https://primo.bgu.ac.il/discovery/fulldisplay?docid=alma990014101560204361&context=L&vid=972BGU_INST:972BGU&lang=he&search_scope=MyInst_and_CI&adaptor=Local%20Search%20Engine&tab=Everything&query=any,contains,%D7%A8%D7%A2%D7%99%D7%93%D7%AA%20%D7%94%D7%90%D7%93%D7%9E%D7%94%20%D7%A9%D7%9C%20%D7%A9%D7%A0%D7%AA%201927&mode=basic רעידת האדמה של שנת 1927 - מחקר מאקרוסייסמי על בסיס מקורות התקופה]. אונ' בן-גוריון בנגב, עמ' 27.</ref>.
# הערכת עוצמות תאוצת הקרקע המקסימלית שהתרחשה באזורים שנכללים במפה ובאתרים שונים<ref>אבני, ר., 1999. [https://primo.bgu.ac.il/discovery/fulldisplay?docid=alma990014101560204361&context=L&vid=972BGU_INST:972BGU&lang=he&search_scope=MyInst_and_CI&adaptor=Local%20Search%20Engine&tab=Everything&query=any,contains,%D7%A8%D7%A2%D7%99%D7%93%D7%AA%20%D7%94%D7%90%D7%93%D7%9E%D7%94%20%D7%A9%D7%9C%20%D7%A9%D7%A0%D7%AA%201927&mode=basic רעידת האדמה של שנת 1927 - מחקר מאקרוסייסמי על בסיס מקורות התקופה]. אונ' בן-גוריון בנגב, עמ' 23 - 26.</ref>.
# הערכת מנגנון התנועה במוקד - מנגנון תנועה זה מחושב בעיקר באמצעות נתונים מסייסמוגרפים, אך קיימת מידה של אי ודאות מכיוון שתמיד אפשריים שני מישורי שבר פוטנציאליים. הציר הארוך באליפסה במפה שמייצגת את העוצמה הסייסמית המקסימלית, מייצג בדרך כלל את אורך מישור השבר שפעל בעת רעידת האדמה<ref name=":0" />.
#הכנת תרחישים לרעידות אדמה עתידיות<ref>אבני, ר., 2008. [https://drive.google.com/file/d/1aqu1nRxC0eEuCj4e2EOgBf_Lduo-FIV0/view הכנת תרחישים לרעידות אדמה באזורים בעלי רמה סייסמית בינונית]. אופקים בגאוגרפיה 70 עמ' 92–104.</ref>.

לפירוט יתר ראו בערך עוצמה סייסמית.

== ראו גם ==
* עוצמה סייסמית
* סולם סייסמי
* רעידת האדמה בנאפולי (1857)

== קישורים חיצוניים ==
* Musson, R., 2008.[http://nora.nerc.ac.uk/id/eprint/7165/1/HOW_TO_MAP_AN_EARTHQUAKE__2008_.pdf How to Map an Earthquake]. British Geological Survey, Edinburgh, UK

==הערות שוליים==

קטגוריה:סייסמולוגיה
ניאז איליאסוב

ניאז אנווארוביץ' איליאסוב (ברוסית: Нияз Анварович Ильясов; נולד ב-10 באוגוסט 1995) הוא ג'ודוקא רוסי ממוצא טורקי מסחתי המתחרה בקטגוריית המשקל עד 100 ק"ג. איליאסוב הוא זוכה מדליית הארד מאולימפיאדת טוקיו (2020).

==קריירה==

באליפות העולם בג'ודו לשנת 2018, שהתקיימה בבאקו, אזרבייג'ן, איליאסוב זכה במדליית הארד לאחר שגבר על רמדאן דרוויש המצרי. שנה לאחר מכן באליפות העולם, שהתקיימה בטוקיו, יפן, הוא זכה במדליית הכסף לאחר שהפסיד בקרב הגמר של קטגוריית המשקל עד 100 ק"ג לז'ורז' פונסקה הפורטוגזי.

באולימפיאדת טוקיו (2020), איליאסוב החל את דרכו בשלב שמינית הגמר בו הוא גבר על מיקלוש סירייניץ' ההונגרי. לעומת זאת, הוא הודח בשלב רבע הגמר על ידי ז'ורז' פונסקה; כתוצאה מכך, הוא נשר לבית הניחומים. במסגרת בית זה, הוא ניצח את קארל-ריצ'רד פריי הגרמני ואת ורלאם ליפרטליאני הגאורגי וכתוצאה מכך זכה במדליית הארד.

==זכיות בתחרויות מהסבב העולמי==

{| class="wikitable"
! שנה
! קטגוריה
! עיר
! מדינה
|-
| 2018
| גראנד סלאם
| יקטרינבורג
| 
|-
| 2018
| גראנד פרי
| זאגרב
| 
|-
| 2020
| גראנד סלאם
| בודפשט
| 
|}

==קישורים חיצוניים==

קטגוריה:ג'ודוקא רוסים
קטגוריה:ג'ודוקא באולימפיאדת טוקיו (2020)
קטגוריה:רוסים שנולדו ב-1995